CELEX: C2007/170/14
Language: fi
Date: 2007-07-21 00:00:00
Title: Asia C-102/05: Yhteisöjen tuomioistuimen määräys (neljäs jaosto) 10.5.2007 (Regeringsrättenin (Ruotsi) esittämä ennakkoratkaisupyyntö) — Skatteverket v. A ja B (Työjärjestyksen 104 artiklan 3 kohdan ensimmäinen alakohta — Pääomien vapaa liikkuvuus — Sijoittautumisvapaus — Verotus — Harvainyhtiön jakamat osingot — Palkkasääntö — Näiden osinkojen verottaminen pääomatuloina — Kiinteämääräisen tuoton laskeminen — Prosenttiosuus sijoitetusta pääomasta ja palkkojen osasta — Kolmannessa maassa sijaitseva sivuliike — Tämän sivuliikkeen työntekijöiden palkkojen huomioon ottamatta jättäminen)

21.7.2007   
            
            
               FI
            
            
               Euroopan unionin virallinen lehti
            
            
               C 170/8
            
         Yhteisöjen tuomioistuimen määräys (neljäs jaosto) 10.5.2007 (Regeringsrättenin (Ruotsi) esittämä ennakkoratkaisupyyntö) — Skatteverket v. A ja B
   (Asia C-102/05) (1)
   
   (Työjärjestyksen 104 artiklan 3 kohdan ensimmäinen alakohta - Pääomien vapaa liikkuvuus - Sijoittautumisvapaus - Verotus - ’Harvainyhtiön’ jakamat osingot - ’Palkkasääntö’ - Näiden osinkojen verottaminen pääomatuloina - Kiinteämääräisen tuoton laskeminen - Prosenttiosuus sijoitetusta pääomasta ja palkkojen osasta - Kolmannessa maassa sijaitseva sivuliike - Tämän sivuliikkeen työntekijöiden palkkojen huomioon ottamatta jättäminen)
   (2007/C 170/14)
   Oikeudenkäyntikieli: ruotsi
   Ennakkoratkaisua pyytänyt tuomioistuin
   Regeringsrätten
   Asianosaiset
   
      Kantaja: Skatteverket
   
      Vastaajat: A ja B
   Oikeudenkäynnin kohde
   Ennakkoratkaisupyyntö — Regeringsrätten — EY 56 ja EY 58 artiklan tulkinta — Pienten osakeyhtiöiden jakamien osinkojen verotus — Veron alennus, joka vastaa sijoitetun pääoman fiktiivistä tuottoa ja jossa otetaan huomioon yhtiön ja sen tytäryhtiöiden tai sivuliikkeiden maksamat palkat sikäli kuin mainitut palkat ovat verollisia Ruotsissa — Sivuliikkeen kolmannessa maassa maksamien palkkojen huomioon ottaminen
   Määräysosa
   Sellaisella kansallisella säännöksellä on huomattavia vaikutuksia EY 43 artiklassa ja sitä seuraavissa artikloissa tarkoitettuun sijoittautumisvapauteen, jossa ei sallita, että verotettaessa osinkoja pääomatuloina sellaiseen rajaan asti, joka muodostuu kiinteämääräisestä tuotosta, joka lasketaan soveltamalla tiettyä prosenttiosuutta määräytymisperusteeseen, johon kuuluu osakkaan sijoittaman pääoman lisäksi osa osinkoa jakavan yhtiön työntekijöille maksetuista palkoista, huomioon otetaan tämän yhtiön sivuliikkeen tai tytäryhtiön palveluksessa kolmannessa maassa olevien työntekijöiden palkkoja. Näihin määräyksiin ei voida vedota tilanteessa, joka koskee jäsenvaltion yhtiön sijoittautumista kolmanteen maahan.
   
      (1)  EUVL C 106, 30.4.2005.